CELEX: C2005/155/02
Language: sl
Date: 2005-06-25 00:00:00
Title: Zadeva C-117/05: Predlog za sprejem predhodne odločbe na podlagi sklepa Unabhängiger Verwaltungsenat des Landes Oberösterreich z dne 4. marca 2005 v zadevi Manfred Seidl proti Bezirkshauptmannschaft Grieskirchen

25.6.2005   
            
            
               SL
            
            
               Uradni list Evropske unije
            
            
               C 155/1
            
         Predlog za sprejem predhodne odločbe na podlagi sklepa Unabhängiger Verwaltungsenat des Landes Oberösterreich z dne 4. marca 2005 v zadevi Manfred Seidl proti Bezirkshauptmannschaft Grieskirchen
   (Zadeva C-117/05)
   (2005/C 155/02)
   Jezik postopka: nemščina
   Unabhängiger Verwaltungsenat des Landes Oberösterreich je s sklepom z dne 4. marca 2005 v zadevi Manfred Seidl proti Bezirkshauptmannschaft Grieskirchen, ki ga je sodno tajništvo prejelo dne 10. marca 2005, Sodišču Evropskih skupnosti predložil predlog za sprejem predhodne odločbe.
   Unabhängiger Verwaltungsenat des Landes Oberösterreich predlaga Sodišču, naj odloči o naslednjem vprašanju:
   Ali je treba člen 43 in naslednje Pogodbe o ustanovitvi Evropske skupnosti razlagati v smislu, da pomeni nedopustno omejitev pravice do ustanavljanja, zagotovljeno s členom 43 Pogodbe o ustanovitvi Evropske skupnosti, če se od prosilca za dovoljenje za ustanovitev avtošole, ki je državljan ene države članice in želi pridobiti dovoljenje za ustanovitev avtošole v drugi državi članici, po zakonodaji države registracije dejavnosti zahteva, da ne sme imeti nobenega drugega dovoljenja za ustanovitev avtošole?